The Final Fantasy Legend

The Final Fantasy Legend, kjent i Japan som ,  er et videospill gitt ut for Game Boy i desember 1989. Det ble utviklet av Square Co.. Det er det første spillet i SaGa-serien og det første rollespillet utviklet for Game Boy-konsollen. Square valgte å oversette til engelsk for utgivelsene utenfor Japan, og koblet det sammen med Final Fantasy-serien for markedsføringen.

The Final Fantasy Legend har et turbasert-spillsystem som ligner på det i Final Fantasy II. Spillfigurene sloss mot monstre og andre fiender ved bruk av diverse våpen, rustning og andre ferdigheter man bygger opp mens man spiller spillet. Spillet følger fire spillfigurer som prøver å klatre opp et tårn i senter av verden, som vist nok leder til paradiset. De fire spillfigurene kan tilhøre en av tre forskjellige klasser.

Ideen om The Final Fantasy Legend ble skapt av Nobuyuki Hoshino og utviklet i regi av Akitoshi Kawazu, mens Nobuo Uematsu var komponist. Spillet er Squares første spill som solgte mer enn en million eksemplarer. Selv om det mottok blandet kritikk da det kom ut, har det siden blitt beskrevet som et av Game Boy-konsollens beste spill, og også hatt innflytelse på Pokémon-serien.

 Handling 
Spillet foregår i forskjellige verdener sentrert rundt et stort tårn, bygget av Skaperen i eldgamle tider (Gud i den japanske versjonen av spillet) for å knytte alle de forskjellige verdener sammen. Det er fire unike hoved-verdener som utgjør forskjellige lag av tårnet: World of Continent ved basen, World of Ocean i femte etasje, samt World of Sky og World of Ruins.

Men tiden flyter ikke i et konstant tempo mellom nivåene i tårnet, noe som gjør at enkelte verdener mer teknologisk avanserte enn andre områder. Ulike monster kommer også ut fra tårnet til hver verden. Mange av disse monstrene er fiendtlige. Men enkelte monstre oppfører seg også vennlige mot mennesker, og er villige til å eksistere sammen. En annen rase av menneskeheten (en slags mutanter) eksisterer også i hvert område.

 Referanser 

 Eksterne lenker 


Kategori:Dataspill fra 1989
Kategori:Datarollespill
Kategori:Game Boy-spill
Kategori:Dataspill utviklet i Japan